Voľba prezidenta Slovenskej republiky v roku 2009

Voľba prezidenta Slovenskej republiky v roku 2009 boli v poradí tretie priame voľby prezidenta na Slovensku. Ich víťazom a prvým znovuzvoleným slovenským prezidentom sa stal Ivan Gašparovič, ktorý v druhom kole porazil opozičnú kandidátku Ivetu Radičovú.

Kandidáti v prvom kole 
Dagmara Bollová, občianska kandidátka
Ivan Gašparovič, podpora strán SMER – SD, SNS, HZD a ND
Zuzana Martináková, Slobodné fórum
Milan Melník, ĽS – HZDS
František Mikloško, KDS, Misia 21 
Iveta Radičová, SDKÚ, KDH, SMK, OKS a SaS
Milan Sidor, KSS

Výsledky prvého kola

Na prvom kole volieb prezidenta dňa 21. marca 2009 sa zúčastnilo 1 893 439 (43,63 %) voličov. Do druhého kola z neho postúpili prví dvaja najúspešnejší kandidáti, pričom poradie podľa získaných hlasov bolo nasledovné:

Aspoň v jednej obci zvíťazili okrem Gašparoviča a Radičovej, postupujúcich do druhého kola, ešte František Mikloško (v 6 obciach) a Milan Sidor (v 1 obci).

Výsledky v druhom kole 
Víťazom druhého kola konaného dňa 4. apríla 2009 za účasti 2 242 162 (51,67 %) voličov sa stal Ivan Gašparovič.

Pozri aj 

 Druhá inaugurácia Ivana Gašparoviča

Externé odkazy 
Oficiálne výsledky volieb na stránke Štatistického úradu SR

Prezidentské voľby na Slovensku
Voľby 2009
2009 na Slovensku